**Årsmøte Fossnes / Kodal NLL**

**25.01.25**

**1. Oppbyggelig møte med:**

- åpningsord, tale v/Rami Seppälä og fellessang.

**2. Pause (ca 30min)**

- Kaffe/saft og kaker

**3. Årsmøte:**

- Fellessang nr. 455 «Med Gud ved vår sida»

**- Årsberetning** vist med prosjektor v/sekretæren (Andrè)

- **Regnskap** vist med prosjektorv/kasserer (Andrè)

**4.** **Informasjon fra styret**: v/formann (Martin)

**A.** **Informasjonsfolderen:** (opplysninger som er tilgjengeliggjort på NLL.NO)

Rask gjennomgang av folderens info. (Et nytt navn i styre sammenheng)

Ungdomsrepresentant: Marcus Popkema har sittet som ungdomsrepresentant i foreningsstyret. Marcus har anmodet om å spørre Lucas Kero om å ta over denne oppgaven. Styret har kontaktet Lukas og fått positivt svar. Ungdomsrepresentanten sitter for ett år om gangen.

(Synspunkter kan fremmes under sak 5)

**B.** **Digitale sendinger:** Tidligere har hver første og tredje søndag i mnd. Blitt streamet. Etter at vi byttet møtesøndag med foreningen i Østre Kvelde, har vi møter 2., 3. og 4. søndag i mnd. Gruppen som jobber med streaming av møtene, har besluttet å streame alle søndagsmøtene på Fossnes. Vi er meget takknemlig for den innsatsen som blir gjort også på denne fronten! Styret vil samtidig opprettholde advarsel mot å bli sittende hjemme av bekvemmelighets grunner.

(Synspunkter kan fremmes under sak 5)

**C.** **Bønn- og vitne-møtene, husmøtene og nattverdmøtene:**

I et par års tid har Bønn- og vitnemøtene hos Reidar blir gjort om til nattverdmøter rundt om i hjemmene i Kodal/Sandefjords området. Dermed er det mulighet for nattverd annenhver måned,i dette området,(2.torsdag i mnd) og mulighet hver måned, på Fossnes, (4.torsdag i mnd).

Det har imidlertid vært et savn av et bønn- og vitne-møte i Kodal fast hver mnd. Nattverdmøtene, husmøtene og bønn- og vitne-møtene er viktige som mindre samlinger for vitnesbyrd, bønn og samtale.

(Tanker og vurderinger av dette tas opp i Sak.5**)**

**D**. **Sosiale tiltak:** Gjennom året er det gjennomsnittlig minst ett lørdagsmøte med bevertning. Ved sommerleir, bibelkursuke, og nyttårsleir er det lagt til rette for dette flere kvelder etter hverandre. I tillegg er det planlagt felles grilling på Fossnes i mars/april, utflukt m/grilling på tunet hos Fredrik og Renate Thorbjørnsen etter møtet 29. mai. Og 25. august får vi også komme på stevne i hagen til Reidar og Reidun Heian.

Flere i styret kjenner på tilkortkommenhet i forhold til å kunne behjelpe ensomhet og øke sosial trivsel blant de som går i foreningen. Her har hver enkelt et ansvar og en oppgave fra uke til uke og måned til måned også utenom de faste møtene.

(Synspunkter fremmes under sak 5)

**E. Ammerom:** På årsmøtet 2024 kom det inn en anmodning om tilrettelegging for et særskilt rom for amming. Handycap toalettet har blitt nyttet av noen, og leketreffrommet oppleves ikke diskret/rolig nok.

Lekerommet ved inngangen til bakre møtesal har blitt rigget til ammerom, med skjermvegg mot inngangsdør. Det er takknemlighet i forsamlingen i forhold til dette tiltaket, men det har nylig, kommet inn tre henvendelser til styret om at ammerommet ikke fungerer tilfredsstillende. Både med tanke på plassering, størrelse og møblering. Behovet for et mer stille sted å trekke seg tilbake på under leirene, samt behovet for et lekerom er også luftet.

Styret er glad for at disse synspunktene har kommet frem og at det ikke bare blir liggende under overflaten.

(Det legges frem alternativ løsning for ammerom, tanker omkring stillerom, samt prinsipielle vurderinger av lekerom, under sak 5.)

**F. Preludium:** Under årsmøtet 2024 ble det foreslått å ta inn preludium på søndagsmøtene. Det har blitt gjennomført en søndag i mnd. Styret satte også inn noen retningslinjer:

* Det skal være en koral eller salmemelodi
* Et vanskelighetsnivå som ikke utelukker pianister med middels ferdigheter.

Formålet er å stille sinnet til ro før hørelsen av Guds ord.

(Synspunkter fremmes under sak 5)

**G. «Forsakelsen»** Som eventuelt sak ble det foreslått, fra årsmøtet 2024, å ta inn «forsakelsen» i møtesamlingene. Det har blitt gjort og «forsakelsen» er med hver gang trosbekjennelsen sies frem.

**H**. **Plassering i møtesalen** Det oppfordres til å sette seg langt frem i møtesalen dersom en ikke har spesielle behov eller grunner til å sitte bak.

**I. Variasjon i valg av salmer og sanger** Det er kommet inn anmodning om i større grad å variere valg av sanger og salmer. Det påpekes også viktigheten av å bruke enkle evangeliske sanger med henblikk til alle barn og unge som er med på møtene.

(Synspunkter kan fremmes under sak 5)

**5. Spørsmål fra styret til årsmøtet:**

**A.** Er det synspunkter på infofolderen og innsettelsen av ny ungdomsrepresentant?

**B**. Er det kommentarer til foreningens streaming og utsendelse av digitale møter?

**C.** Hvordan har det fungert med nattverdmøter både på Fossnes og lokalt i hjemmene?

Hva tanker har årsmøtet om at det legges til rette for et fast bønn- og vitnemøte i Kodal?

**D.** Hva er årsmøtets tanker omkring foreningens sosiale tiltak?

**E.** HvilkeTanker og vurderinger har årsmøtet angående tilrettelegging for ammerom og småbarnsfamilier?

**F.** Hvordan har årsmøtet opplevd preludium på søndagsmøtet en gang i mnd.?

**G.** Er det tanker omkring den nye praksisen hvor forsakelsen brukes sammen med trosbekjennelsen?

**H.** Har årsmøtet synspunkter angående variasjon i sang og salmevalg, samt bruk av enklere sanger for barn og unge?

**6. Eventuelt:**

**7.Avslutning**

Sang: nr.705 «Din rikssak Jesus være skal»

 «Fadervår»